आडवाणी की रथयात्रा के रास्ते में बम मिला  
आडवाणी की जनचेतना यात्रा के रास्ते में मदुरै के पास आलमपट्टी नाम की जगह पर पाइम बम मिला। आडवाणी का काफिला केरल की ओर जा रहा है।
लालकृष्ण आडवाणी की जनचेतना यात्रा के रास्ते में पाइप बम मिला है। यह पाइप बम आज मदुरै के पास आलमपट्टी नाम की जगह पर मिला। बम मिलने के बाद पुलिस ने इलाके को खाली करा लिया है। आज आडवाणी की रथयात्रा का काफिला मदुरै से चलकर केरल की ओर जा रहा है।  आडवाणी का रथ दो दिनों तक केरल के कई जिलों में घूमेगा। सबसे पहले आडवाणी केरल के कोलम जिले में पहुंचेंगे, जहां राज्य बीजेपी के नेता उनका स्वागत करेंगे। इसके बाद वह राजधानी तिरुवनंतपुरम जाएंगे और एक आमसभा को संबोधित करेंगे। आडवाणी की जनचेतना रथयात्रा भ्रष्टाचार के खिलाफ है और इसकी शुरुआत बिहार के सिताबदियारा से हुई थी। यह रथयात्रा 20 नंवबर को दिल्ली में खत्म होगी।